274 
krankheiten und formirung der Recepten, welche man sach 
befindt, so nit den Apothekern, sondern den Doctoren und 
ihrer facultet zuständig, dass deroweg solche erzelte stück 
allein den herrn docteren zue gelassen sin solle und die Apo- 
theker ganz nit befüeget sin, sich weder das brunnen gschauen, 
visitation der Krankhen noch recepten uss iren Apotheken 
in andere zu fertigen anzemassen, jedoch mit condition daz 
wo fer lüt werendt sy syendt burger, inwohner oder frömbde 
so sich der Arznerie anmasste, vertruwen und wagen auch 
der ussgebende Arznien welltendt daz derselben sich zu be- 
dienen jardoch mit vorbehalt dess brunnengschauens ihnen 
fry gelassen syn solle. Jedoch die Apotheker hiermit ernstlich 
mahnende sich wol fürzusehen in ussgebung der Arzneien, 
daz durch sie kein also beschaffne gefar für genommen werde, daz 
durch ihr verwahrlosung jemandts versumbt wurde, diss Orts ein 
Ehrs. Oberkeit verursachet seyn, sie hierüber zue red und 
verantwortung zu stellen und ye nach beschaffenheit einer 
sach sie witer für ze nemmen. 
Item sollendt sie auch beeidiget werden kein heimliche 
Verstandnuss mit den docteren, der Recepten oder Arznei 
halber zu halten, sonder der Apotheker daz so inen von jeder 
Arznei und sach taxiret sich benüeg und der docteren ire 
verdienst selbst empfahen lassen und sie dessen sich nüzit 
unterwinden. Hiegegen solle den herren docteren nit zuge- 
geben sein einicher Arznerie anderwärts nacher zu beschick- 
hen, sonder solche uss den allhiesigen Apotheken ze nemmen, 
were denn sach daz es sachen weren, die in den allhiesigen 
Apotheken gar nit oder nit perfect gefunden. 
Item sollend si auch einem jeden Patienten frömbd und 
heimischen, der sich ire Cur und hülff zu dienen begehrte, 
freylassen, es seyge über Recepten und was ihnen geordnet 
